CELEX: C2007/199/80
Language: el
Date: 2007-08-25 00:00:00
Title: Υπόθεση T-224/07: Προσφυγή της 22ας Ιουνίου 2007 — Imperial Chemical Industries κατά ΓΕΕΑ (LIGHT & SPACE)

25.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 199/42
            
         Προσφυγή της 22ας Ιουνίου 2007 — Imperial Chemical Industries κατά ΓΕΕΑ (LIGHT & SPACE)
   (Υπόθεση T-224/07)
   (2007/C 199/80)
   Γλώσσα διαδικασίας: η αγγλική
   Διάδικοι
   
      Προσφεύγουσα: Imperial Chemical Industries plc (Λονδίνο, Ηνωμένο Βασίλειο) (εκπρόσωποι: S. Malynicz, Barrister και V. Chandler, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών της 30ής Μαρτίου 2007 στην υπόθεση R 1631/2006-1·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: το λεκτικό σήμα «LIGHT & SPACE» για προϊόντα της κλάσεως 2 — αίτηση αριθ. 5 147 756.
   
      Απόφαση του εξεταστή: απόρριψη της αιτήσεως.
   
      Απόφαση του τμήματος προσφυγών: απόρριψη της προσφυγής.
   
      Λόγοι ακυρώσεως: παράβαση του άρθρου 7, παράγραφος 1, στοιχείο β', του κανονισμού 40/94 του Συμβουλίου, καθόσον το τμήμα προσφυγών έκρινε ότι το επίμαχο σήμα μπορεί να αποτελεί διαφημιστικό σλόγκαν, ένδειξη ποιότητας ή προτροπή προς αγορά, χωρίς να εξετάσει το κατά πόσον μπορεί να συνιστά και ένδειξη προελεύσεως.
   Επιπλέον, το τμήμα προσφυγών υπέπεσε σε σφάλμα τόσο κατά την εκτίμηση ολόκληρου του σήματος όσο και κατά την εκτίμηση των επιμέρους συστατικών του στοιχείων και σε πλάνη περί το δίκαιο, καθόσον έκρινε ότι, για να έχει διακριτικό χαρακτήρα, το σήμα θα έπρεπε να συνδυάζει ασυνήθεις ή άσχετες με τα οικεία προϊόντα λέξεις.
   Τέλος, το τμήμα προσφυγών δεν εκτίμησε τον διακριτικό χαρακτήρα του σήματος σε σχέση με τα προϊόντα για τα οποία ζητήθηκε η καταχώρισή του.